ming030890/wiki-yue-high-quality huggingface dataset:
士仁

士仁（？—？），字君義，一係叫傅士仁，幽州廣陽人（家下北京市），漢末三國劉備同孫權嘅手下。史書一嚟都記佢姓士名仁，但係《三國志·蜀志·關羽傳》有一個地方寫成「傅士仁」，《三國演義》同《資治通鑑》一點章節亦都係話「傅士仁」，但學者多認為係史書傳鈔嗰陣過程謬誤。

生平
士仁原本係蜀將，任公安太守，喺嗰度駐紮，但係佢跟麋芳同關羽唔啱牙，常日諗關羽輕視佢哋。樊城之戰嗰陣，麋芳同士仁佢哋畀唔夠軍需，關羽話返嚟要罰佢哋，佢哋聽到好驚。
關羽去樊城圍攻曹仁嗰陣，孫權趁呢嗰機會派呂蒙去荊州，派虞翻勸降士仁，士仁原本係守城唔出嚟，拒絕見虞翻。虞翻寫信畀士仁，話畀士仁吳軍可以咁輕易兵臨公安、一路上冇被斥候察覺、冇烽火警訊，噉係因為吳軍早有內應，宜家呂蒙將逕取南郡，士仁獨守孤城，要進退都唔得。士仁讀過信之後，感動到流淚投降。呂蒙派兵接管公安，帶著士仁畀麋芳睇，麋芳睇到就開城投降。

藝術形象
喺小說《三國演義》嗰度嘅名係叫傅士仁。傅士仁慫麋芳降吳，畀呂蒙落嚟攞荊州，令關羽無後退之路，間接害佢兵敗將亡。之後夷陵之戰嗰陣，劉備大軍征吳，傅士仁同麋芳亦都係佢嘅復仇目標，蜀軍贏咗好多，聲勢大振嗰陣，兩人聽話軍心有變，知道有軍士打算殺咗佢哋二人，於是就同麋芳殺死吳將馬忠，攞佢嘅頭返來投蜀，希望可以被原諒，劉備嬲到叫關興除咗麋芳、傅士仁二人嘅身，麋芳、傅士仁跪地關羽祭靈前，佢哋畀劉備親手用刀殺死攞去拜祭關羽。

評價
楊戲話麋芳、士仁、潘濬、郝普：「古之奔臣，禮有來逼，怨興司官，不顧大德。靡有匡救，倍成奔北，自絕於人，作笑二國。」（《三國志·鄧張宗楊傳第十五》）
李贄：「傅士仁真反也，罪不容誅。」「若傅士仁，孟達，則反國之賊也，罪不容誅矣。」（匯評三國志演義）
士兵

士兵或兵士，係最基層嘅軍人，可以分為上等兵、一等兵、二等兵等等，依照年資同表現晉升。
士䵋

士䵋（䵋讀灰或者繪）係漢末吳初人，做過徐聞令、九真太守。最後畀孫權誅殺。
士丹利街

士丹利街（英文：Stanley Street）係香港中環一條馬路，東西走向，同皇后大道中同埋威靈頓街平行。東起德己立街垂直交界，西至嘉咸街垂直交界，全長約350米。
愛德華諾頓

愛德華諾頓（粵拼：oi3 dak1 waa4 nok6 deon6，英文：Edward Harrison Norton，1969年8月18號—）係個美國男演員同導演，喺波士頓出世。佢喺1994年出道，代表作有《一級恐懼》、《搏擊會》、《沉默的赤龍》同《新變形俠醫》。
愛德華王子島

愛德華王子島（英文：Prince Edward Island，法文：Île-du-Prince-Édouard），有時誤譯做愛德華太子島，係加拿大東面一個島，亦都係一個省，首府係查洛城（莎樂城）。
名裏面嘅「愛德華王子」，係指英王佐治三世第四個仔愛德華。
愛德華王子群島

愛德華王子群島（Prince Edward Islands），又叫愛德華太子群島，係南非一個群島，喺非洲大陸同南極洲大陸之間，面積335平方公里。
愛德華甘迺迪

愛德華甘迺迪 （Edward Moore "Ted" Kennedy，1932年2月22號—2009年8月25號）係美國民主黨籍政治人，喺麻薩諸塞州出世。從1962年做麻薩諸塞州嘅參議員，直到2009年死咗，佢係國會參議院任期第二長嘅參議員。
佢係老約瑟夫甘迺迪四個仔入面，唯一一個唔係意外死嘅仔（大佬小約瑟夫甘迺迪死於墜機、二哥約翰甘迺迪同埋三哥羅拔甘迺迪都畀人暗殺）。
愛德華魯賓遜

愛德華魯賓遜（英文：Edward G. Robinson，1893年12月12號—1973年1月26號）係美國一個男電影演員、舞台劇演員、電視演員，1913年出道。
愛德華霍斯

愛德華霍斯（英文：Edward Fox，1937年4月13號—）係英國一個男演員，1958年出道。
愛德華菲臘

愛德華菲臘（法文：Édouard Philippe，1970年11月28號—）係當今夏華市長，喺2017年到2020年做過法國總理。
希臘串燒

希臘串燒（souvláki）係希臘式嘅串燒，將細塊嘅肉用籤串住燒熟，配比得包、炸薯仔（或者薯條）同蔬菜一齊食。
希臘亞各斯古城

希臘亞各斯古城係個虛構嘅地方，以訛傳訛之後，被唔少中文網站（尤其是中國大陸嗰啲）誤當成係真實嘅來介紹。
中共官方嘅普通話水平測試範圍入面，朗讀作品第34號係篇故事文章，註明「節選自羅伯特·羅威爾《神秘的『無底洞』》」，大綱係——希臘亞各斯古城海濱有個「無底洞」，長年累月，海水日日猛咁湧入去，都灌渠唔滿，非常神秘，就連考察隊都研究唔到點解會噉樣喎。
因為有好多人考嗰個試，所以熟讀咗篇文嘅人大把，促使個謬誤廣傳。
希臘同丹麥王子安德烈亞斯

安德烈亞斯（希臘文：Ανδρέας；丹麥文：Andreas；1882年2月2號—1944年12月3號），全名希臘同丹麥王子安德烈亞斯，係格呂克斯堡王朝嘅一個王子，希臘國王佐治一世第四個仔，丹麥國王基斯頓九世個孫。佢同時係愛丁堡公爵菲臘親王個老豆。
安德烈亞斯1882年響希臘雅典出世，自細響王宮度大。雖然佢有近視，但佢都喺1901年參軍。後嚟佢響希土戰爭入面出任師長，但係希臘軍輸咗，佢大佬康斯坦丁一世被迫響1922年退位，之後安德烈亞斯就被人拉咗。最後佢被人驅逐出境，一家人之後去咗法國。
1930年代，佢老婆因為有精神障礙而被分開，四個女都嫁嗮去德國，而個仔菲臘被送去英國返學，得安德烈亞斯自己繼續留喺法國。1937年，佢三女塞西莉同佢老公同埋兩個仔喺比利時撞機身亡。
響二戰期間，安德烈亞斯自己被困響維希法國，老婆就喺希臘，個仔菲臘就幫英國打仗，而淨低三個女婿都係幫納粹德國打仗。佢同佢老婆同埋個仔冇得見面之餘，連通訊機會都冇。
當二戰就快完嗰陣，佢響摩納哥蒙地卡羅因為心臟衰竭而走咗，終年六十二歲。死後，佢將遺產嘅十分之一畀咗個仔菲臘，但佢亦留低咗唔少債務，所以佢外母愛麗絲公主話佢攞嗮啲錢畀法國二奶。
希臘數字

希臘數字係用希臘字母去記數嘅數字系統，同羅馬數字似。
希臘史

希臘史可以追溯到舊石器時代開始喺巴爾幹半島同愛琴海沿岸嘅人類活動，公元前3200年發展出愛琴文明，逐漸演化成古希臘文明，直到公元前兩世紀俾羅馬共和國征服。希臘地區之後一直成為羅馬帝國同之後嘅拜占庭帝國嘅領土，拜占庭亡國後落入鄂圖曼帝國統治，直到1821年爆發希臘獨立戰爭，成功獨立建國。
市來光弘

市來光弘 ，係日本嘅一個男配音員，出名嘅配音作品有瑪莉亞的凝望。

配音作品一覽
呢個表唔完整，歡迎加料。
市區

市區，又叫城區，係指城市最入面嘅地區，建築物同各種發展都比較多，人口密度亦高。
隨住城市發展，市區會一路向外擴展，市郊同郊區都會變成市區一部份，呢個過程叫都市化。
市南區

市南區係中國山東青島一個市轄區，總面積30平方公里，人口54萬。
市來串木野

市來串木野係日本鹿兒島縣一市，人口有3萬。
市值

市值係指一間股份公司忌市場價值。
市值忌計算方法係公司股價乘已發行股數，如果某公司已發行1,000股，今日收市價係$100，咁間公司忌今日忌市值就係$100,000。由於需要有股價來計算，所以一般應用喺上市公司，因為上市公司先至隨時搵到客觀忌股價。
公司市值係投資者常用忌標準，用來作為公司規模忌比較，亦會喺收購時計算折讓率。由於市值用股價計算，當股價大跌市值跟住亦會大跌。財經新聞經常會喺股災之後報導話某公司市值蒸發咗幾多成。
投資者喺評估一間公司時，會睇埋公司忌資產淨值，於是乎洐生咗另一比例－市帳率。
市井詞典

市井詞典（粵拼：si5 zeng2 ci4 din2；英文：Urban Dictionary）係一個英文網上詞典，專門收錄廿一世紀初英文嘅俚語。
例如市井詞典就收錄 Tastes Like Diabetes 呢句嘢—句嘢字面解係「陣味似糖尿病」噉嘅意思，形容食緊嗰樣嘢甜得好交關，好似食一啖已經會搞到有糖尿。
呢篇市井詞典係關於互聯網嘅楔位文章，重未寫完嘅。麻煩你幫手充實佢。
市北區

市北區係中國山東青島一個市轄區，總面積66平方公里，人口102萬。
市區更新探知館

市區更新探知館係香港市區重建局管嘅博物館，喺上環新紀元廣場低座入面，2009年8月21號開張。
平川元樹

平川元樹（1996年7月8號—）係日本足球員，打前鋒位置，效力盛岡仙鶴。
平川弘

平川弘（1965年1月10號—）係日本足球員，司職後衞，曾經喺1985～1992年間爲日本足球代表隊出場13次。
平嶋夏海

平嶋夏海 ，係日本嘅一個女演員。

拍過嘅作品一覽
呢個表唔完整，歡迎加料。
平川區

平川區（粵拼：ping4 cyun1 keoi1）係喺中國甘肅白銀嘅一個市轄區。喺2020年嗰陣，約莫20萬人響度住緊。
平底鑊

平底鑊，又叫煎 pan，係一個用嚟煎熟嘢食嘅烹飪架生，直徑有大細唔同，鑊邊唔高，方便廚師一路煎一路壓件食料，兼反嚟反去平均受熱。
平川大輔

平川大輔 ，係日本嘅一個男配音員。

配音作品一覽
呢個表唔完整，歡迎加料。
平川忠亮

平川忠亮（1979年5月1號—）係日本足球員，司職中場，效力浦和紅鑽。
平川怜

平川怜（2000年4月20號—）係日本足球員，司職中場，效力過FC東京。
寶麗多

寶麗多係英國唱片公司，今下環球唱片品牌，西洋文寫Polydor。環球音樂食咗寶麗金之前，係寶麗金一個品牌。公司一九一三年成立，原本係德國公司，喺萊比錫。然而寶麗多個名，一八八七年已經用，用喺音樂盒。
一九四一年，寶麗多落入德國公司西門子手。一九五四年，喺英國開咗寶麗多唱片有限公司。一九六二年，西門子同飛利浦合作，旗下唱片合成寶麗金。之後就好多唱片用寶麗多名義出。
寶麗多品牌，世界各地都有歌手。

香港
一九七〇年，寶麗金要喺香港開公司，三月十七號，成立寶麗多有限公司，英文名Polydor Limited。一九七一年，買咗香港嘅鑽石唱片。唔少當紅歌手以寶麗多個名出碟，好似許冠傑咁。一九七九年，二月九號，公司轉名寶麗金唱片有限公司，英文名PolyGram Records Limited，三月二號，加埋唐字名，開始用寶麗金名義出碟。飛利浦賣咗寶麗金畀人，一九九九年四月廿三號，改名環球唱片有限公司，英文名Universal Music Limited。
寶馬山道

寶馬山道（英文：Braemar Hill Road），係香港北角一條馬路，由天后廟道、百福道交界開始，另一邊係掘頭路。
寶馬山公共運輸交匯處

（英文：Braemar Hill Public Transport Interchange）係香港寶馬山一個公共運輸交匯處，喺寶馬山道同校園徑交界。

利用狀況
由於寶馬山乘客分散喺雲景道同天后廟道，大多數巴士路線需要同時途經雲景道同天后廟道先至有足夠客量支持營運，所以幾乎所有途經寶馬山嘅巴士路線都只係用呢個站做循環點。
寶騰

寶騰控股有限公司（英文：PROTON Holdings Berhad, PHB，簡稱Proton又叫寶騰，以前叫「普騰」）係馬來西亞一間國產車公司，由馬來西亞第四任首相馬哈迪喺1985年7月9號成立，總部喺馬來西亞雪蘭莪州沙亞南。
寶騰喺成立時係一間由馬來西亞重工業社（Heavy Industries Corporation of Malaysia，Hicom）同日本三菱集團屬下嘅三菱汽車同三菱商事組成嘅聯營公司。當中馬來西亞重工業社佔總股權嘅70%，另外兩間日本企業各佔15%。公司嘅營運模式係由三菱公司提供生產技術，寶騰負責生產。其後三菱旗下嗰兩間公司分別喺2004年同2005年賣出所有股權，畀寶騰成為一間獨立經營嘅汽車製造商，同馬來西亞第二國產車一樣係大馬兩大車廠製造商。
2017年6月23號浙江吉利控股集團同馬來西亞DRB-HICOM集團簽署最終協議，吉利集團收購DRB旗下寶騰汽車49.9%股份同豪華跑車品牌蓮花（Lotus）51%嘅股份，實際投資額未知。
寶騰嘅車
弗拉克中心

弗拉克中心係毛厘士一座城，弗拉克區首府，人口1.6萬。
弗拉基米爾·阿諾爾德

弗拉基米爾·阿諾爾德係一個蘇聯、俄羅斯數學家、拓樸學家、大學教員、物理學家。
弗拉加

弗拉加（西班牙文：Fraga）係西班牙亞拉岡威斯卡省一座城，住1.5萬人。
弗拉格斯塔夫

弗拉格斯塔夫（英文：Flagstaff），係美國亞利桑拿州一座城，住咗8萬人。
弗拉基米爾大帝

弗拉基米爾大帝（Volodymyr the Great，958年—1015年7月15號）係諾夫哥羅德王公（969年—977年在位）同基輔羅斯大公（978年—1015年在位）。佢將拜占庭帝國文化同東正教引入古羅斯。
弗拉德三世

弗拉德三世（Vlad III）係15世紀羅馬尼亞貴族，出咗名鍾意用穿刺嘅方式處死佢嘅敵人，所以花名叫穿刺公弗拉德（Vlad the Impaler）。佢俾好多文壇人士指係德古拉伯爵嘅原型。
弗拉芒布拉邦

弗拉芒布拉邦（荷蘭文：Vlaams-Brabant）係比利時弗拉芒嘅省，首府魯汶。
天地圖書

天地圖書有限公司（Cosmos Books Ltd.）係香港出版社之一，兼出版、發行同零售生意，1976年成立。現任董事長係陳松齡。

天地網
天地網，係天地圖書公司網頁，提供有關天地圖書、出版、文化資訊。
天國驕雄

《天國驕雄》（粵拼：tin1 gwok3 giu1 hung4，英文：Kingdom of Heaven）係套喺2005年上畫嘅美國史詩歷史片，列尼史葛導演，主角係奧蘭度布林同埋伊娃格蓮。呢套戲係講12世紀嗰陣第二次十字軍東征同耶路撒冷王國陷入危機所發生嘅事。
天園街道

天園街道係中國廣東省廣州市天河區轄下嘅一個街道，1999年9月30號設立。轄區總面積4.038平方公里，下轄10個社區，總人口6.46萬人，其中常住人口4.75萬人。轄區入邊有天河公園。
天地

上天下地為古人普遍概念，至今亦為多數人直觀。
天地，係世界觀一種，人未探索太空之前，人向下爲之地，上爲之天。天地就包含一切，可謂宇宙，有謂天地萬物。而涉及人，卽係世界。
現今多數人都知地為地球，地球為圓球，太空包圍住地球，地球同宇宙中星體都係懸喺其中。然而地球直徑好大，人喺地上，近乎平面，人直觀仍然上天下地，一般經驗仍以天地為準繩。
天地分界，今下稱地平綫。
淮南子亦寫天墬，墬為地古寫之一。

文
近代講另開新天地，就指之前未到過嘅世界。
另外某某天地，就指某個範圍。
天地係兩個極端，形容相差好遠。
天地和食

《天地和食》（Blessed Japan），係香港Now TV製作嘅旅遊及飲食節目，總共兩集，由駱振偉同埋鄧洢玲主持。睇起上嚟喺香港都能夠好容易品嘗到嘅日本美食，背後嘅食材其實一啲都唔簡單。兩位主持帶大家追蹤源頭，去到食材發源地，發掘背後故事，同廚師、食品製造商、埋工作人員，分享飲食心得同埋經驗，深入介紹一道美食係點樣製作完成。
now 101台喺2013年2月10號同埋17號，逢禮拜日夜晚7點30分播出。重播喺ViuTV，2016年9月17號同埋24號，逢禮拜六下晝1點30分至2點。
天地無用

天地無用，日本用語，搬運時，要跟方向攞，唔可以上下倒轉，唔可以側攞，請勿倒置咁解。唔跟就裏面啲嘢會壞。好似電子機器、美術品、家具、容器載咗液體之類，就唔能任放。
天地無用，就似天地入替無用省畧。天地就指上下，入替指攞放，無用指唔可以。本身就同不可倒置咁意思。之不過，二〇一三年調查，一成人唔知點解，三成日本人搞錯，以為無用解做不必擔心，可以，意思相反。因而今下經已唔用，改為雙箭嘴向上，唔易搞錯。以往日本郵局會有天地無用貼紙，紅底白字，如今就唔再發。
平井理子

平井理子 ，係日本嘅一個女藝人同埋配音員。
平井將生

平井將生（1987年12月4號—）係日本足球員，司職前鋒，效力北九州向日葵。
平價對話

平價對話（粵拼：peng4 gaa3 deoi3 waa6；英文：cheap talk，粵音：cip1 tok1），又或者叫廉價對話，喺博弈論上係指博弈者之間成本極低（可以當做 0，所以唔會直接影響報償）嘅通訊。
平井直人

平井直人（1978年7月16號—）係日本足球員，司職守門員，效力過京都不死鳥，及山口雷法。
平井達矢

平井達矢，係日本嘅一個男配音員。

配音作品一覽
呢個表唔完整，歡迎加料。
平交道

平交道係鐵路與公路嘅水平交叉位，為咗令列車行經平交道嗰陣安全通過，嗰度通常都整咗啲交通控制設施 。

安全與防護設施
早期嘅平交道有人睇住，當火車就快通過嗰陣，會揮紅旗或者用紅燈示意所有車輛同埋行人停止，亦都會叫車輛同埋行人離開軌道。後嚟，引入咗手動或電子嘅欄杆嚟擋住條路。欄杆會阻住任何車輛同埋行人闖入路軌。而依家除咗車輛同埋行人流量大嘅平交道可能仍有人睇住，多數已經自動運作唔使有人睇住。
為咗防止車或人闖入路軌，有啲平交道會安裝偵測器，喺柵欄放低後仍然喺平交道裏便嘅人車發出聲響警告，重有緊急掣用嚟俾有車卡住喺平交道走唔到嗰陣警告列車減速停低。另外會有自動影相機或者閉路電視監察住平交道。
有一啲車站受制於地形或成本等嘅因素，唔可以喺月台或車站之間起跨線天橋或行人隧道，都會整平交道俾乘客行。
有時平交道會依照馬路嘅大小同埋線路嘅多少而作出變化。好似台灣曾經存在過最大嘅平交道為台北市向陽路平交道，馬路有上下八線車道、鐵路就有四線路軌，以四台捲線摩打同埋兩個開關控制兩邊柵欄，嗰段鐵路嘅行車密度去到每八至十分鐘一班車，係當時最繁忙嘅平交道。

台灣
台鐵等傳統鐵路都設有平交道，台鐵喺2017年1月，有456個，由於消除地面交通阻隔並減少闖入平交道而肇事嘅需求，並增加鐵路行車安全，1990年後新起或改善嘅路線一律用立體交叉。隨著鐵路立體化建設嘅發展，鐵路平交道已漸漸減少。台鐵第一條全線都冇平交道嘅係沙崙線。而台北都會區自從1980年代起歷經多年、多個階段逐步嘅鐵路改善工程，2008年9月21日起台北市全面地下化，三坑－浮洲36.7公里間已無平交道，中部豐原北＝大慶南間高架化路段已於2016年10月16日通車，自此三義＝新烏日42.7公里間，已全無平交道。
平交道亦有重新啟用嘅機會，包括2010年6月舊山線復駛所重新啟用嘅四個平交道，都位於三義－勝興間，以及因應高架化工程所需而臨時啟用嘅，包括2012年3月至2014年11月1日時嘅員林外環道路平交道，2014年3月台中市松竹路平交道及5月文心南路平交道（使用至2016年10月15日），2013年7月至2015年8月間啟用嘅屏東市同埋平路平交道，直到相關工程完工。深澳線復駛後，重新啟用了3處平交道。潮州基地啟用後增設了一處平交道。
闖越平交道係極危險嘅行為。1961年7月9日，11次對號特快在民雄車站南方撞上闖越平交道嘅嘉義客運北港開往嘉義班車，造成嘉義客運車上48人死亡，為台灣史上死者最多嘅平交道事故，2013年度平交道事故造成8人死亡，3人受傷。
台灣糖業鐵路在中南部各地嘅路口都有各種唔同嘅平交道，從只有在路口設置警告標誌到保安設施完整嘅種類都有。亦有如過去屏東市民同埋路上列車在馬路中間行駛嘅情形，在糖廠停產同埋放棄鐵路運輸後大多數已經廢除。
阿里山森林鐵路除咗路面寬廣嘅嘉義市忠孝路平交道同埋北門至竹崎區間嘅縣道159號設有捲線柵欄外，其餘嘅路口原本只有設置簡單嘅警鈴與警告標誌，但喺台鐵接手經營阿里山森林鐵路後，為原本沒有柵欄嘅平交道增設柵欄，並更換為台鐵樣式嘅警鈴及燈號。
而台灣高鐵在內部機廠、基地亦設有平交道，但唔對外開放。
高雄捷運環狀輕軌沿路多個交叉路口採用優先號誌，且列車車身唔長，故未設有遮斷器。
依家台鐵將平交道分為下列六種：
全部夾埋有456個。

第一種
設遮斷器同埋警報裝置，應該晝夜派看柵工駐守。
夾埋有9個。

第二種
設遮斷器同埋警報裝置，應該每日在規定時間內派看柵工駐守。
夾埋有2個。

第三種甲
簡稱三甲，設自動警報裝置同埋自動遮斷器，唔派看柵工駐守。係台灣平交道種類數量最多。
夾埋有395個。

半封閉式
簡稱半封，設置標準同第三種甲一樣，但係只留1.5米寬開口俾行人同單車過。
夾埋有28個。

人工控制
簡稱手控，設遮斷器同埋警報裝置，係列車通過嗰陣用人手操作。
夾埋有14個。

專用
專俾特定廠商、公司或行號使用之平交道，看柵工及設備由廠商自己搞掂。
夾埋有8個。
下列係台鐵為保障平交道安全所設嘅設施。
遮斷機：即「柵欄」，設於鐵路平交道兩側，用於阻斷公路上嘅行人及車輛進入平交道危險區內。
警報裝置：即一般在平交道所聽到嘅警報鈴聲，喺列車到達平交道前，有20秒以上嘅警告時間，用嚟提醒行人同埋車輛注意。
接近電鈴：看柵房裝有列車接近電鈴，當列車接近時鈴響，看柵工噤確認掣後，鈴唔會再響，而警示燈則繼續著直至列車過咗平交道為止。(第一種或第二種才有此設備)
電話設備：看柵房內裝有連絡電話或手提無線電。(第一種或第二種才有此設備)
限高架：鐵路平交道兩邊適當地方設置限高架，以防範太高嘅車衝撞平交道上方架設嘅電纜。

香港
九廣鐵路英段電氣化前香港有五個平交道，佢地係：
大埔公路近獅子山隧道公路口之前
大埔公路近落路下
大埔公路近元洲仔
大埔公路近黃崗山
新豐路過咗龍琛路口
九廣鐵路英段電氣化之後，以上平交道都取消咗。而香港現存嘅重型鐵路平交道，都位於鐵路車廠或鐵路貨場內，公眾用唔到，所以可以話香港現時冇一個常用或者俾公眾使用嘅重型鐵路平交道運作。而輕鐵同埋電車就因為設計上同道路並列，係香港唯一較常接觸到嘅平交道位置／設施。

日本
日本叫踏切（日文：踏切）（ふみきり）
日本全國各地於2014年約有33528個平交道。
東京山手線僅有一處平交道，叫做「第二中里踏切」，其餘皆已立體化。
JR所營運路線中，完全冇平交道嘅在來線路線係湖西線、海峽線、JR東西線、京葉線、武藏野線、大阪環狀線、根岸線、本四備讚線。
私鐵（新交通、地下鐵、JR區間除外）
仙台機場線（日文：仙台空港鉄道仙台空港線）、會津鬼怒川線（日文：野岩鉄道会津鬼怒川線）、田園都市線、相模原線、多摩線、泉野線、筑波快線、機場線、城北線、港未來21線、公園都市線、機場線、大洗鹿島線（日文：鹿島臨海鉄道大洗鹿島線）。

中國
主要嘅電氣化複綫鐵路幹線（如京廣線、京滬線及隴海線等）已經全部立體交叉。尚有部分單線非電氣化鐵路仍有平面道口嘅存在，例如湘桂線、寧蕪線同埋各貨運側線（例如平南鐵路在前海深港現代服務業合作區前灣一路嘅平交道）等。

美國
美國鐵路嘅平交道數目約十幾萬個，隨處可見。

種類
可簡略分為下列2種。
主動式鐵路平交道(Active Crossing)：所有因列車駛近而觸動相關設施，進而主動提供警告與交通控制設施嘅鐵路平交道。
被動式鐵路平交道(Passive Crossing)：所有鐵路平交道附近所提供嘅警告標誌與鋪面標線且並非由列車駛近而觸動嘅交通管制設施，主要嘅目的在於提供用路人有關鐵路平交道相關位置，並採取適當嘅動作以安全通過。
平井晉太郎

平井晉太郎（1984年1月17號—）係日本足球員，司職前鋒，效力過佐川印刷、秋田藍閃電以及Tochigi Uva FC。
平仄

平仄（粵拼：ping4 zak1，即係仄讀做側噉嘅音）係漢語文學上嘅一個概念，關乎喺文言韻文當中要點樣使用聲調：中古漢語嘅聲調分平、上、去、入四聲，而平仄當中嘅平係指平聲而仄係指上去入聲；而根據平仄嘅概念，一首詩歌要好聽，一定要跟從某啲平仄嘅變化規律，否則就「平仄不調」唔好聽。
根據現代語言學前嘅睇法，粵語有九聲，第一（陰平），第四（陽平）為平。其餘：陰上、陰去、陰入、陽上、陽去、陽入、中入為仄。而喺廿一世紀嘅語言學裡邊，粵語就有六個聲調，當中「一四聲而且韻尾唔係 -p、-t、-k 嘅」係平，其餘嘅係仄。

背景概念
内文：聲調
睇埋：聲調輪廓同中古漢語
「平聲哀而安，上聲厲而舉，去聲清而遠，入聲直而促。」
—喺唐朝中國學佛嘅日本僧人空海
平仄呢個諗頭據講係源於南齊（479 - 502 年）嘅。當時啲學者喺度研究語言嘅聲調，指出中古漢語分平、上、去、入四聲，當中平聲出現頻率明顯高啲，所以啲人就將上去入三種聲調統稱做仄聲；平聲顧名思義係指「平直和諧」嘅聲調，而仄聲就「有高低變化」；佢哋個諗法，幾似現代語言學當中嘅聲調輪廓概念。根據聲調輪廓呢個概念，搵一隻聲調語言（例如係粵語噉），隻語言會有若干隻聲調，聲調之間唔單只可以喺音高嘅高低上有差異，亦可以喺音高嘅變化規律上有差異，例如以下係粵語六聲調嘅聲調輪廓圖，打戙嗰條軸係相對音高，而打橫嗰條軸係時間：
喺第二調（史）當中，音高會喺一個音節當中變化，初頭大致係平嘅然後就升；而喺第一調（詩）當中，音高就大致係高同平嘅，不過最尾嗰段會跌一跌。啲人講廿一世紀初粵語嘅平仄，第一調（詩）同第四調（時）一般都畀人當做平聲，除非隻字係 -t、-p 或者 -k 做尾嘅，而非平聲嘅一般畀人當做仄聲。

詩詞應用
睇埋：舊體詩同押韻
傳統上認為，一首詩歌要好聽，一定要喺聲調上跟從某啲規律：例如平聲被認為係和諧嘅，但如果一句句子入邊冚唪唥都係平聲嘅音節，句嘢聽落就會「疲軟」；而仄聲就被認為係唔和諧嘅，如果一句句子入邊太多仄聲音節，聽落就會好似「咬牙切齒」噉。
傳統上，一首舊體詩每一句嘅平仄比例都會相約，五言詩係一句五隻漢字，要三平二仄或者二平三仄先至會好聽；舉例說明，想像用廿一世紀初嘅粵語朗讀杜甫嘅《春望》頭嗰兩句，用阿拉伯數字標聲調—
國
破
山
河
在
城
春
草
木
深
記返起「非 -t、-p 或 -k 做尾嘅一四就係平，其餘嘅係仄」：
國
破
山
河
在
城
春
草
木
深
睇得出首詩啲平仄跟從明顯嘅規律，事實係仄仄平平仄、平平仄仄平、平平平仄仄同仄仄仄平平係五言絕句嘅基本句式。
中古漢語存在喺唐朝同宋朝時期，後嚟蒙古人打冧咗宋朝建立元朝。喺元朝期間，中原嗰頭嘅漢語喺音系上出現咗明顯變化，好多中原嘅漢語方言都唔見晒啲  -t / -p / -k 尾。廿一世紀初嘅標準官話已經冇晒呢啲音，例如喺標準官話入邊，國呢隻漢字嘅讀音係 guó，屬陽平聲，如果《春望》頭兩句用標準官話嚟讀，啲平仄就會變成
國
破
山
河
在
城
春
草
木
深
—被指係出現咗「平仄不調」嘅情況。
平野妹

平野妹 ，係日本嘅一個女藝人同埋配音員。
平野綾

平野綾（ひらの あや，Hirano Aya；1987年10月8號—）係喺日本愛知縣出世嘅女配音員、歌手。血型O型。158cm高。係 SpaceCraft Entertainment 嘅藝人。

簡介
因為老豆喺美國做嘢，所以平野綾喺三歲之前都係喺當地生活。
到咗1998年，加入東京兒童劇團。2002年，同吉田有希、伊藤彩華兩個夾做組合Springs。2006年喺Lantis 完成單獨表演並且第一次亮相。高中畢業之後就開始一切正式活動，成為咗一粒注目嘅新星。
之後喺《天使的尾巴》（天使のしっぽ）以モモ呢個角色第一次登場。把聲相當之柔和。但係喺為《爆旋陀螺G》嘅ミンミン呢個角色配音時，就可以製造出完全唔一樣嘅聲色。喺2006年3月高中畢業之前一直都維持高中生配音員呢個身份。從2006年4月開始佢嘅大學（玉川大學文學部）生涯。2007年攞到配音員新人獎，第二年再攞到埋主演女演員獎同埋歌唱獎。
平時鍾意睇書同埋搜集器裝飾品。

人物
喺網上電台節目「すももらじお」第 19 集傾到結婚呢個話題，主持人鹿野優以問到平野嗰陣時佢回應「冇（呢個諗法）呀，完全唔會諗（結婚），由細個嗰陣時開始就從來都冇諗過。」同埋「結婚嘅話唔係就會俾法律綁住咩 ?」，反映出平野一啲都唔似 19 歲應有嘅冷淡結婚觀念。
喺動畫片《涼宮春日的憂鬱》嘅官方 Fans Book 《涼宮ハルヒの公式》嘅訪問之中話「（睇緊春日原作嘅時候）想講『啊、對我嚟講係唔可能嘅（あ、自分には無理だ）』（中略）平時嘅我唔係咁有精神（笑）」。
同樣都係配音員嘅江里夏係佢喺同一間中學嘅師妹。
興趣係結他同睇書，鐘意睇嘅書係宮部美幸嘅《蒲生邸事件》。
鍾意食橄欖。
鍾意嘅句子係「所謂嘅存在，就係創造自我（存在するということは、自分を創造することだ）」。
放假唔使開工就會瞓足成日。
似乎俾柚木涼香講服咗扮到「既性感又可愛」咁嘅樣。
擅長扮蠟筆小新嘅野原新之助（喺幸運☆星裏面佢所飾演嘅泉此方都有扮過）。
平鍾高速公路

（中國高速公路代碼：G65／G78）係中國廣西壯族自治區桂林市嘅高速公路，高速公路上歸包茂同汕昆。位置從平樂二塘鎮開始，一直去到賀州鍾山縣鵝塘鎮為止。

工程
呢條高速喺2003年10月底喐手起，2006年12月28號起好兼通車。
平野甲斐

平野甲斐（1987年8月16號—）係日本足球員，司職中場，效力過富山勝利，及大阪櫻花。
平野美宇

平野美宇（粵拼：ping4/peng4 ye5 mei5 yu5，日文：平野 美宇／ひらの みう Hirano Miu，2000年4月14號—）係日本女子乒乓球運動員，依家效力於JOC學院俱樂部。佢喺靜岡縣沼津市出世，山梨縣中央市長大。2016年佢以16歲之齡成為史上最後生嘅世界杯乒乓球賽女子單打冠軍，同時亦係首位非中國籍得主。
佢嘅屋企人幾乎全部都同乒乓波運動有關。父母係前筑波大學乒乓波隊嘅隊長，兩個妹妹亦都參加過相關賽事。祖父係山梨大學名譽教授平野光昭，佢亦曾經擔山梨醫科大學嘅乒乓波隊顧問一職。
平野佑一

平野佑一（1996年3月11號—）係日本足球員，打中場位置，效力水戶蜀葵。
平野區

平野區（日文：平野区／ひらのく Hirano ku */?）係日本大阪廿四個區嘅其中一個。
平野孝

平野孝（1974年7月15號—）係日本足球員，司職中場，日本足球代表隊前成員。

日本足球代表隊
平野孝喺1997年到2000年間爲日本隊出場15次，入咗4球。佢代表日本參加過1998年FIFA世界盃。
平野文

平野文（日文：平野 文／ひらの ふみ Hirano Fumi，1955年4月23號—）係日本女配音員、歌手、演員、旁白、主持人、作家，又叫小川文（冠夫姓），響東京都出世，依家隸屬青二Production。老公係築地市場第三代經營者小川貢一。
代表作有山T女福星嘅女主角阿琳同埋高橋留美子劇場嘅康娜。
妥拉

妥拉（希伯來文：תּוֹרָה‎，英文：Torah，意思係 ｢教導｣、｢訓示｣單數:518）係猶太教嘅核心典籍，狹義上指摩西五經，廣義上指塔納赫。
再廣義啲，妥拉可以指所有嘅教導或者訓示；咁解嘅時候妥拉分寫低咗同口傳兩部分，寫低咗嘅指塔納赫，口傳嘅指傳統或者口傳律法，但係口傳妥拉其實已經喺二至五世紀期間寫咗入塔木德。
妮娜荷絲

妮娜荷絲（德文：Nina Hoss，1975年7月7號—）係德國一個女演員，2007年憑《Yela》攞到柏林影展最佳女演員。
妳不是她

《妳不是她》（英文：You're Just Not Her，粵文意思：你唔係佢）係香港電視廣播有限公司拍攝製作嘅劇集，由丁子朗、馮盈盈同張頴康領銜主演，由馬貫東、黃庭鋒、車婉婉、姚嘉妮、彭慧中、黃婧靈同林景程聯合演出，監製徐正康、陳萍。無綫電視翡翠台喺2023年12月25號到2024年1月12號逢禮拜一到五20:30-21:30播。
妮莉·費塔朵

妮莉·費塔朵（葡文：Nelly Kim Furtado，1978年12月2號—）係加拿大女歌手同演員，喺1996年出道。費塔朵因為佢音樂嘅多變性同不斷嘅創新而出名，佢嘅第一隻唱碟《Whoa, Nelly!》 （2000年）因為受到旅行靈感嘅啟發而出名。
妬花風雨

《妬花風雨》（Rage in Heaven）係套美國嘅電影，喺1941年上畫。呢套戲嘅主角係英格烈褒曼同埋佐治山打士。
妲己

妲己係商朝最後一位君主帝辛（紂王）嘅寵妃。相傳佢好靚，後嚟畀紂王捉咗，之後係咁討好佢，最後搞到亡國，妲己亦都畀周武王殺咗。
妳想生活

《妳想生活》（英文：Independent Living Women）係香港電視娛樂製作嘅家居資訊節目，由張紋嘉、王頌茵同徐㴓喬主持，2021年4月24號到9月4號逢禮拜六20:00-20:30喺ViuTV播出。節目主持會去到一啲獨居女仔嘅的屋企參觀，了解佢哋嘅家居設計同生活態度。

節目調動
2021年5月8號：由於播《文字偵緝檔案》大結局，所以停播一次。
2021年6月12號：由於播《歐洲國家盃 Online》，所以停播一次。
2021年6月19號、7月3號：由於播《歐洲國家盃2020賽日精華》，所以停播兩次。
2021年7月24號、31號、8月7號：由於播《奧運有得揀》，所以停播三次。
妥拉節

妥拉節（Simchat Torah [שמחת תורה]）係猶太人慶祝西姆哈斯《妥拉》節，又叫做“轉經節”或者歡慶聖法節（Rejoicing of the law），呢日喺住棚節最後一日，即係提斯利月第22或者24日。以西曆計2006年嘅妥拉節就喺10月15號。

學習妥拉周期
猶太人為咗保証可以喺一年之內讀完全本《妥拉》，於是佢哋就根據猶太教曆，將《妥拉》分成一個個段落，然後根據呢個編排每日誦讀，用一年就可以讀晒本《妥拉》。
而西姆哈斯《妥拉》節就係啱啱讀完《妥拉》最後一部份申命記嘅日子。
不過為咗表示對學《妥拉》嘅熱忱，喺讀完申命記之後，又會立即開始讀《妥拉》第一部份嘅創世記第一篇章節，換言之，西姆哈斯《妥拉》節係學習《妥拉》一年終結，亦同時係學習《妥拉》一年嘅開始。

慶祝
西姆哈斯《妥拉》節係一個喜慶節日，呢一日猶太人都會去猶太教會堂參加慶祝儀式，傳統上男女老少都會唱住歌咁去到猶太教會堂，然後好隆重咁喺約櫃拎本《妥拉》出嚟，又唱歌又跳舞，佢哋會圍繞住猶太教會會堂，又唱歌又跳舞咁行十個圈作為慶祝
喺美國，猶太人會拎住本《妥拉》係猶太教會會堂跳舞，又會派一啲印住西姆哈斯《妥拉》節嘅旗畀啲細蚊仔，等佢哋拎住支旗喺猶太教會會堂付近周街走。
而喺以色列，呢一日更加唔止喺猶太教會會堂慶祝，好多人喺城市廣場度狂歡，個個拎住本《妥拉》喺條街度跳舞，好熱鬧㗎。
妮妲莉寶雯

妮妲莉寶雯（英文：Natalie Portman，1981年6月9號—）係以色列裔美國電影演員，憑2010年《黑天鵝》攞到第83屆奧斯卡金像獎最佳女主角。
妮歌潔曼

妮歌潔曼（英文：Nicole Kidman，1967年6月20號—）係澳洲電影演員，2002年憑《此時·此刻》攞到奧斯卡金像獎最佳女主角獎。
小飛俠阿童木

小飛俠阿童木係日本漫畫家手塚治虫創作嘅一個角色，最先出現喺1952年漫畫雜誌連載。佢係個21世紀嘅人形機械人。
小食

小食係一種口味上具有獨特風格嘢食總稱，可以作為正餐以外之間嘅零食，亦可以係早餐、宵夜嘅主要嘢食。世界各地都有當地特色嘅風味小食，鮮明特色往往亦係當地觀光行銷嘅重點，以及所有遊子對於家鄉思念嘅「主要對象」。小食價錢平，一般人都買得起。有啲學者更將小食作為一種文化嘅現象研究。
有啲小食講求製作時間短或者可以儲存比較長時間，隨時都可以食，唔使好似煮正餐咁蹝時間。有啲中式小食由於取材比較普遍，好快流行到其他地區；但有啲小食由於口味獨特或者只係用當地材料，只可以局限喺一個地區。現代由於人口流動大，材料運輸方便，好多原本局限喺一個地區嘅小食，迅速向各地擴散。著名小食就靠口耳相傳而同大眾文化緊密交纏，甚至可能成為當地代表嘅飲食。
但係，小食發展到而家，喺一啲地區已經有咗另一種意思。雖然一樣係講究採用當地新鮮嘅食材，但喺製作方法繁複、作工講究，比講究飽肚嘅正餐更為繁瑣，係追求利潤嘅餐廳未必會賣。呢種小食，已經係一種地道飲食文化，絕非只係喺三餐之間填飽個肚，追求醫餓肚嘅層次。

點解會有小食
小食就地取材，通常能夠突出反映當地嘅物質同社會生活風貌；現代人食小食通常唔止為咗要食飽，而係因為貪食。遊客食小食除咗品嘗異地風味以外，重可以藉此了解當地風情。有啲人胃口細，或由於某啲疾病唔可以一次食太多嘢，三餐唔足以供應必要嘅營養，喺正餐以外需要以小食補充。

小食對生活嘅影響
小食代表住人類文化生活嘅精緻化。隨住經濟發展，人類生活水平提高，食嘢喺日常生活中佔嘅比例越來越細，再加上工作緊張，啲人開始厭棄正餐青睐小食。因為小食唔使講究禮儀，隨時方便咁解決肚餓問題。但由於小食嘅營養唔全面，好容易得到，幾時要都得，好容易食得太多，所以小食可能亦係而家造成肥胖比較普遍嘅一種原因。
小飛俠同溫蒂

小飛俠同溫蒂（英文：Peter and Wendy）係 1904 年劇作同 1911 年長篇小說。
小飛象

《小飛象》（英文：Dumbo）係一部由和路迪士尼喺1941年製作及發行嘅動畫戲電影。套戲最早喺1941年10月23號上畫。係迪士尼第4部經典動畫長片。
套片嘅DVD分別由中錄德加拉同埋博偉喺中國大陸同台灣發行。本片電影原聲帶已經由滾石喺台灣發行，目前喺中國大陸冇影音產品發行。行故事劇情感人，喺網上評為迪士尼最感人嘅作品[未記出處或冇根據]。
小食店

小食店係一啲通常街邊嘅舖頭，有唔同嘅食物例如零食噉提供，喺學校，街邊同埋商場嘅店舖都見得到。
她生

《她生》係香港歌手兼DJ郭靜嘅第1張唱片，喺1997年2月推出。
好人好姐

《好人好姐》（英文：Sorina Fok ）係香港電視娛樂嘅ViuTV製作嘅電視劇，喺2020年1月23號到2月12號逢禮拜一到五21:30-22:30喺ViuTV首播，一共15集。套劇由劉美君、江若琳、江芷銦、沈震軒、張建聲、雨僑、羅霖主演。
「好人好姐」個名源自粵語俗語（又寫做「好人好者」），大概解做「良好品格嘅人」，通常會用「好人好姐就唔會......」去批評啲唔好嘅行為。
《好人好姐》本身係 ViuTV 頭一套拍嘅一個鐘連續劇，2018年12月開拍，但係拍好後一路都唔播，最後安排喺2020年農曆新年前後播出。
好人文化

好人文化係1990年代之後響社會發展出黎嘅一種互聯網文化裏面嘅次文化，同溝仔溝女問題相關，亦都同網絡文化裏面嘅「去死去死團」有啲關係，亦唔包括操行。
好人文化嘅典故係女仔經常都用「你真係個好人嚟咖，我相信你可以搵到比我更好嘅女仔喎」、「雖然你份人真係幾好，但係我地...」呢啲咁嘅藉口去拒絕男仔嘅追求，因此衍生出「好人」嘅講法，意思就即係「對一個女仔交出真心但被拒絕嘅男仔」。
呢篇好人文化係關於互聯網嘅楔位文章，重未寫完嘅。麻煩你幫手充實佢。
好人一生平安

《好人一生平安》係由易茗填詞，雷蕾作曲，李娜演唱。呢隻歌收錄喺《青藏高原》專輯入面。呢隻歌亦係1990年12月由中國中央電視台發行電視劇《渴望》嘅片頭曲。

文化影響
喺香港，「好人一生平安」亦係廣泛用喺長輩圖上面嘅祝福語句。喺2019年反逃犯條例修訂運動入面，有支持者借用「好人一生平安」嘅字句，希望可以吸引老一輩留意反修例嘅資訊。2020年底由民主派主導嘅黃大仙區議會準備印揮春嗰陣想用「一生平安」字句，但政府嘅區議會秘書處認為呢個字句係鼓動市民參與唔合作運動同表達政治訴求，有政治含意，有可能引起社會大眾嘅誤會或導致不安，所以要求改用第啲祝賀語替代，有區議員就反駁「一生平安」係出自中央電視台電視劇「主題曲」（實際上只係片頭曲）嘅歌名《好人一生平安》，認為無理由禁制。
「好人一生平安」亦係乞兒嘅常用標語。
好來

好來（英文現稱：Darlie；中文舊稱：黑人牙膏／黑人；英文舊稱：Darkie），係高露潔旗下嘅好來化工嘅牙膏牌子。呢隻牙膏喺1933年喺中華民國嘅上海創辦，1949年後將總部搬到臺灣，1985年畀高露潔收購咗。
黑人牙膏本嚟英文名叫「Darkie」，因為個名被指對黑人種族歧視，1989年時任高露潔總裁決定將英文名改做「Darlie」（中文名「黑人牙膏」無變），而且唔再安排喺亞洲以外嘅市場銷售，而家主要喺臺灣、香港、中國大陸、馬拉、星加坡同泰國賣。
2020年美國爆發反種族歧視運動，高露潔評過會唔會改埋「黑人牙膏」呢個名，最終喺2021年決定咗響2022年3月起將個品牌嘅中文名改名做「好來」。
好先生

好先生（Mr Medici）係一隻香港賽馬馬匹，2005年喺愛爾蘭出世，曾經喺2009-10馬季做咗香港最佳長途馬，係史立德家族名下馬匹當中，成就最高嘅一匹。2014年9月11號收山。
她說 概念自選輯

《她說 概念自選輯》係星加坡歌手林俊傑喺2010年12月8號出嘅第八張個人專輯，都係林俊傑嘅首張自選翻唱專輯，一共收錄10首翻唱以前寫畀其他女歌手嘅歌同3首創作歌曲。大陸版加送一首《真材實料的我》作為銀鷺花生牛奶嘅宣傳曲。
收割機

收割機係用嚟收割農作物（多數係穀物）嘅機械。
有類大型收割機除咗收割，重可以打穀同揚穀，叫聯合收割機。
收•音

《收•音》係臺灣歌手徐佳瑩出嘅第三張現場唱碟。喺2016年9月22號由亞神音樂娛樂發行。

簡介
呢張唱碟收錄咗徐佳瑩喺《我是歌手4》嘅原音作品，同時未喺中國大陸發行。
收入

收入（粵拼：sau1 jap6）係指某一個體，包括個人或者企業喺銷售財貨、提供勞務同轉讓資產使用權等日常活動度所賺到嘅經濟利益，通常包括財貨或勞務嘅銷售所得、利息所得、使用費所得同股利所得等等。
攴攴齋

攴攴齋（粵拼：bok1 bok1 zaai1），書面叫私塾、家塾，係中國傳統社會嘅教育機構，多數係讀書人、秀才等私人開嘅。私塾通常敎人識字開始，啟蒙教育為主。用嘅書係三字經、千字文，人文基礎以同埋科舉考試必考嘅四書五經。生活修養方面，用禮樂同埋能表現個人文學能力嘅詩文等等去修養。
收入再分配

收入再分配（又叫財富再分配，中國大陸官方文件經常簡稱再分配），係指通過某種社會機制（包括稅收、財政政策、社會福利等）令收入同財富喺唔同人之間轉移嘅過程。
無論從經濟學同道德角度，再分配都一直有唔少爭議，爭議涵蓋再分配嘅原理、目的、手段、效率等各方面。

種類
收入再分配喺大部分國家都存在，最常用嘅方法之一係用累進稅制。

中國大陸關於再分配嘅相關表述
「
初次分配同再分配都要處理好效率同公平之間嘅關係，再分配要更注重公平。
」
收割

收割係收集熟咗嘅農作物嘅行為，之後好多時要再加工先至可以攞去賣。
收割落嚟嘅農作物叫收穫或者收成。
收割者之歌

《收割者之歌》（加泰隆尼亞文：Els Segadors）係西班牙加泰隆尼亞自治區嘅區歌，愛米列·關雅雲茨（Emili Guanyavents）作詞，法蘭西斯古·阿列奧（Francesc Alió）根據民歌曲調作曲。曲名源自歐洲三十年戰爭期間加泰隆尼亞人反抗西班牙首相加斯帕·迪古茲曼嘅反抗運動「收割者戰爭」。1993年，加泰隆尼亞大區政府將《收割者之歌》定為區歌。
德國無條件投降書

德國無條件投降書（德文：Bedingungslose Kapitulation der Wehrmacht，英文：The capitulation of the German state to the conditions provided by the Allies，俄文：Акт о капитуляции Германии，拉丁化：Akt o kapitulyatsii Germanii，法文：Actes de capitulation du Troisième Reich）係一份法律文件，宣佈納粹德國嘅所有軍隊無條件投降，表示第二次世界大戰喺歐洲嘅戰場告一段落。份文件喺1945年5月8號中歐時間22:43正式簽咗，喺23:01正式生效。
之前嗰日，德國其實已經同英美法喺法國簽過類似嘅投降書，不過蘇聯冇承認，所以再簽多次。實際嘅簽署儀式喺蘇聯控制區度發生，當中最高級嘅德國官員係陸軍元帥Wilheim Keitel。喺簽咗投降書之後，納粹德國實際上滅亡，之後成爲咗同盟國佔領德國。
雖然投降書有英文、俄文同德文版，但係只係英文版同俄文版係屬於正式版本。
德國狼狗

德國狼狗，又叫德國牧羊狗（德文：Deutscher Schäferhund；英文：German Shepherd）係種狗，中大型嘅工作狗。
睇落德國狼狗外形似狼，有啲原始，其實係種相對現代嘅狗種，起源可追溯到 1899年。原先德國狼狗係用嚟 看羊（herding sheep），因為佢哋大隻有力、聰明、易訓練、服從性高，所以佢哋適合做好多嘢，包括幫助傷殘人士、搜索救援、做警犬、軍犬、重做埋戲。
德國殖民地

德意志帝國殖民地由荷亨佐倫王朝嘅德意志帝國喺19世紀後期建立。德國統一之前，一啲德意志政權都曾經短暫建立過殖民地。

歷史
16世紀，奧格斯堡嘅銀行世家安東·韋爾瑟（Anton Welser）同埋巴爾托洛梅斯·韋爾瑟（Bartholomeus Welser）（韋爾瑟家族）就嘗試喺今日委內瑞拉嘅地方建立殖民地。1528至1556年，德意志人喺委內瑞拉領土有一啲特權（睇德意志開拓美洲）。1685年10月5號，布蘭登堡（後成為普魯士王國）得到而家毛里塔尼亞海岸上嘅阿爾金島（Arguin Island），重喺1701年成為普魯士嘅殖民地，但係喺1721年3月7號俾法國搶咗。
17世紀，一啲德意志邦國都短暫擁有過殖民地。布蘭登堡嘅布蘭登堡-非洲公司 (Branderburgisch-Africanische Kompagnie) 得到阿爾金島、普魯士黃金海岸（後來併入荷蘭黃金海岸，喺而家迦納）同埋聖湯瑪斯島（Saint Thomas；今屬美屬處女群島）。波羅的海德意志人領導嘅庫爾蘭（Courland）公國亦都喺多巴哥島同聖安德魯島（今日甘比亞詹姆斯島）建立殖民地。然而，所有德意志邦國都未能同西歐嘅海洋強國競爭。同樣地，哈布斯堡王朝當時統治神聖羅馬帝國嘅奧地利省份——只有佢喺南尼德蘭經營嘅Ostender-Kompanie 喺印度短暫擁有科羅曼德爾海岸（Coromandel Coast）同安達曼-尼科巴群島（1719-1732年），後來因法國反對而放棄領地。
德國只係喺1871年由大陸國家普魯士王國統一，故此佢比西方國家更遲走上帝國主義、爭奪殖民地嘅道路 （所謂「太陽下的位置」）。1870年前，德意志邦國保持獨立政治體制同目標；而德國統一前後嘅外交政策，包括奧托·馮·俾斯麥嘅政策，都集中喺解決「德國問題」，純粹追求德國喺歐洲嘅利益。另外，德意志人嘅海外貿易其實源遠流長，早喺漢莎同盟時期開始；德意志人都有移民傳統：東至俄羅斯同羅馬尼亞；西至北美洲；德意志北部嘅商人同傳教士，都有興趣到海外發展事業。
19世紀末，好多德國人都認為，爭取殖民地可以顯示國力，又夢想建立公海艦隊——呢個夢最終願望成真，並令英國感到受威脅。
由於德國太遲加入爭取殖民地嘅行列，佢面對嘅世界，大部分地區都已經俾其他歐洲強國瓜分；喺一啲地區，甚至已經開始去殖民化，例如美洲諸國。美國革命、法國大革命同拿破崙戰爭都加速美洲國家獨立。
1904年，德屬西南非洲（今日納米比亞）嘅赫雷羅人（Herero）起義，俾德軍打敗。德軍其後發動種族滅絕，殺咗幾萬名當地嘅赫雷羅人同納馬人（Nama；舊稱Namaqua）。
一戰期間（1914-1918年），同盟國解散德國嘅殖民帝國，並重新分配領土，依據包括戰後簽署嘅凡爾賽條約。
根據巴黎和會定下嘅條約，日本得到加羅林群島同馬里亞納群島；法國得到多哥同喀麥隆；比利時得到部分德屬東非；而英國就得到德屬新畿內亞、納米比亞、部分德屬東非同薩摩亞。英國得到嘅領土，好多都併入英聯邦成員嘅領地，並成為佢哋獨立後嘅領土。
德國總理

德國總理係（聯邦）德國嘅政府首腦，由德國總統任命，多數都由最大執政黨嘅阿頭去做。
當今德國總理係社民黨嘅蕭凌志，2021年上任。
上任默克爾係唯一女總理，任期長達16年，以10日之差僅次於同屬基民盟嘅希末·高爾。
德國聯合差會

德國聯合差會，基督教差會之一，總部喺德國， 宗派屬基督新教信義宗，由以德國為總會嘅幾個差會合成。當中包括禮賢會。香港禮賢會亦係成員。

文
德文名Vereinte Evangelische Mission，減筆VEM。
英文名United Evangelical Mission，減筆UEM。
德國法律

德國法律（英文：Law of Germany；德文：das Recht Deutschlands）係基於德意志聯邦共和國基本法而產生嘅民法法系。
德國級戰列艦

德國級戰列艦或者叫做德意誌級戰列艦（德文：Linienschiff der Deutschland-Klasse）係喺德意志帝國海軍開始起無畏艦之前，最後一批戰艦嘅船級。

成員
呢種船級總共有5隻船：德國號、漢諾威號、波美拉尼亞號、西裏西亞號、同埋石勒蘇益格-荷爾斯泰因號。

推出
呢啲艦只係喺1903年至1907年期間起，而佢哋就同之前嘅級數“布倫瑞克級”好類似。唯一嘅分別，就係德國級戰列艦有更加強嘅裝甲嚟防護，而副炮（英文：Secondary armament）亦都有重新布置過。
因為呢啲船好遲先起，到起好嘅時候，英國已經推出咗最新嘅無畏艦，令呢5隻船都未用過就已經out哂。不過，德國依然繼續有用，只係用啲比較輔助性質嘅用途，例如同海軍人員做訓練。

一次大戰
當一次大戰喺1914年7月爆發之後，德國級嘅呢5隻船，用咗嚟對英國嘅海岸做突襲戰略。到1916年5月31號—6月1號，日德蘭海戰去到最高潮，呢5隻船都一齊做緊唔同嘅行動。雖然佢哋比唔起英國嘅無畏艦，但係仍然都會有啲功效，包括保護德國自己嘅巡洋艦。
喺其中一次夜晚嘅行動期間，波美拉尼亞號喺混亂之中，畀英國嘅一隻驅逐艦射咗魚雷沈咗。打完之後，其餘嗰4隻船調出咗前綫，做比較安全嘅工作。到德國輸咗之後，佢哋簽嘅《凡爾賽條約》只係容許德國留啲舊式嘅戰艦咁大把，但係就包括埋呢四隻德國級嘅船。

戰後
德國號到1920－1922年之間完全拆解，但係好多其他嘅類似船種就有繼續用，主要係用嚟做訓練同演習。
漢諾威號喺1931年退役，原本打算會改造成為一隻靶艦，但從冇做到，最終喺1944－1946年期間拆埋。西裏西亞號同石勒蘇益格-荷爾斯泰因號，就喺1930年代做咗威瑪共和國嘅海軍嘅訓練船。呢兩隻船到二次大戰嘅時候，都會做啲低級嘅行動，包括入侵波蘭、丹麥、同埋挪威等等，但係到打完仗之前都已經沉哂。
德國聯邦國會選舉

德國聯邦國會選舉係德國聯邦國會每年四年舉行一次嘅換屆選舉。
尹賢旻

尹賢旻（韓文：윤현민Yoon Hyun Min，英文：Yoon Hyun Min Brad，1985年4月15號—）係南韓男演員，之前係棒球員。
響2015年經老友鄭敬淏介紹，正式同女藝人全昭旻拍拖，不過因為聚少離多而響同年年尾分手。響2016年初，就正式同另一位女藝人白珍熙拍拖。
尹迪辛達

尹迪辛達（Marlon R. Van Der Sander）係荷蘭一退咗役足球員，司職中堅。
尹鋒吉

尹鋒吉，係大韓民國嘅一個男藝人同埋演員。
尹鍾信

尹鍾信，係大韓民國嘅一個男藝人同埋歌手。
尹鑴

尹鑴（韓文：윤휴；1617年10月14號—1680年5月20號），初名斗魁、字斗魁·希仲、號白湖·夏軒、諡號文簡。係大朝鮮國後期嘅文臣、政治人、儒學者、性理學思想家。性理學者兼原始儒學主意者及李朝後期嘅性理學嘅巨頭兼禮訟論爭嘅主要人物。北人出身轉向南人同南人强傾派的中進。
尹賢碩

尹賢碩（韓文：윤현석，1984年8月7號—2003年4月26號），號六友堂（육우당，「六友」包括酒、煙草、安眠藥、粉底、綠茶同埋念珠），筆名雪軒（설헌），美童（미동），童花（동화），天主敎名安敦尼（안토니오、Antonio），係韓國人權運動家兼市民活動家，基佬詩人及作家，2002年加入同性戀者人權運動兼反戰和平運動，做埋拒服兵役者。
尹賢碩由2000年開始參與同性戀者人權運動同埋反歧視運動。2002年佢加入同性愛者人權連帶（동성애자인권연대，同人連），2002年12月自仁川世一高等學校退學。2003年3月佢拒服兵役。
2003年4月26號，因為韓國社會歧視同性戀，佢喺漢城東大門吊頸自盡。屍身火化後擺咗喺仁川家庭公園。
2013年4月1號尹賢碩死後十年，同性愛者人權連帶設立六友堂文學賞去紀念佢。
尹鈞相

尹鈞相（粵拼：wan5 gwan1 soeng3），係大韓民國嘅一個男藝人同埋演員。
尹錫榮

尹錫榮（韓文：윤석영，1990年2月13號—），係大韓民國足球員，司職後衞，家下效力緊英格蘭冠軍足球聯賽球隊昆士柏流浪。
施家倫

施家倫（葡文：Si Ka Lon，1977年12月1號—），係澳門立法會議員，由2013年做到而家，同時係澳門區全國人大代表，2017年12月當選。本身係民眾建澳聯盟成員。
施巴斯坦·高爾

施巴斯坦·高爾，係一個英國政治人（英國保守黨黨員）、中長跑運動員、體育運動官員（由2015年開始做世界田徑聯會阿頭）。
施巴斯坦史丹

施巴斯坦史丹（英文：Sebastian Stan，1982年8月13號—）係美國嘅男演員，喺2003年出道。佢嘅出名作品係《花邊教主》。
施勳道

施勳道（英文：Severn Road）係香港扯旗山歌賦山一條馬路，由種植道同芬梨道交界開始，去到種植道同普樂道交界。街名係嚟自前香港輔政司施勳（Sir Claud Severn，1869年—1933年）。
施君龍

施君龍（1977年—）係廣東海豐梅龍人，2000年入境事務大樓縱火案主犯，本來判謀殺罪成終身監禁，後尾改判誤殺罪成減到監禁8年，2005年提前獲釋遣返中國大陸，但2011年成功申請單程證返到香港定居。
扭計蛇

扭計蛇係扭計骰嘅變種，呈蛇形，標準係由24個連住嘅直角三角柱組成，可以自由扭成唔同嘅嘢。
扭對稱幾何

扭對稱幾何（又譯辛幾何，英文：Symplectic geometry）係微分幾何一門子領域。
扭計師爺蠱惑仔

《扭計師爺蠱惑仔》（The Front Page）係套美國嘅電影，喺1974年12月17號上畫。呢套戲嘅主角有積林蒙、查里士鄧寧、蘇珊莎朗頓同埋和路達麥陶。
扭計骰

扭計骰（粵拼：nau2 gai2 sik1；英文：Rubik's Cube，中國大陸叫魔方，台灣叫魔術方塊）係種益智機械玩具，1974年由匈牙利建築學教授同雕塑家魯比克（Ernő Rubik）發明。全世界賣咗三億幾粒，1980年代最興，到而家都好多人玩。
粒骰係個三層立方，由26個粒立方仔同埋一個三維十字軸砌成。其中6粒中心，12粒邊同8隻角。

起源
最早嘅扭計骰係魯比克教授發明嘅，但是並唔係為咗投入生產同娛樂。因為佢係建築學同埋雕塑學教授，所以佢自己郁手做出第一個扭計骰嘅雛形來幫學生認識空間立方體嘅組成同埋結構。響佢完成第一個作品之後，轉咗幾下，發現原本齊整嘅扭計骰竟然好難恢復，於是佢意識到呢個新嘅發明會好唔簡單。但佢估唔到呢個邊長唔夠6公分嘅玩具竟然會響未來風靡全球，甚至出現咗以扭計骰為道具嘅運動。

類別
扭計骰嘅類型有好多款，三層立方（3×3×3）嘅最普遍，俗稱3x3。

三層
最普遍嘅扭計骰，當初發明嘅就係三階。

兩層
内文：兩層扭計骰
喺正方體嘅扭計骰入面，佢係最易扭嘅。學識三階就會自然識。

四層
内文：四層扭計骰
難過三層，還原世界紀錄係十九秒幾。還原法同三層嘅大同小異，要識扭中心同應付啲特別情況。

五層
内文：五層扭計骰
層階或以上嘅扭計骰同四階差唔多，所以學咗四階，扭五階就好易。

六層
六階而家有得買，不過大舊，易散。

七層
七層都有得買，方塊本身係圓弧型，因為再用正方體設計會散。
原因：http://www.davidguo.idv.tw/Cube/why77sphere.htm
家陣已經有賣二十一層嘅扭計骰。

還原法
1980年代已經出現好多普及嘅還原方法，其中出名嘅有呢幾種：
逐層扭（Layer By Layer，LBL），最易學。
CFOP=Cross+F2l+Oll+Pll，原理同 LBL 差唔多，但係步數少 LBL 好多，要背多好多式。
扭腰舞

扭腰舞（Twist）係種舞，起源自1960年代嘅美國，一路聽住搖滾樂一路跳。
扭橋

扭橋（粵音：nau2 kiu2，英文 plot twist 嘅直譯），又叫大逆轉，廿一世紀初香港嘅網絡文化入面又叫反 cup（粵拼：faan2 kap1），係一種敘事技巧。扭橋係指段情節出現啲極度出乎意料嘅發展，通常事前個故仔會落定咗啲伏筆。
如果扭橋發生喺故仔嘅結尾部份，噉個故仔嘅結局就算係一個逆轉式結局（twist ending）。

基礎
睇埋：情節同驚訝
扭橋必然涉及情節有意想不到嘅發展，亦即係話驚訝就係扭橋最重要嘅成份。
搵個具體例子嘅話，可以想像吓好多虛構故仔都有嘅「阿 A 呢個角色，開頭嗰陣望落好好人，但原來佢係奸角」情節：假設作故仔嗰個人寫得夠好，阿 A 唔係一睇就知係奸角嘅，同時打前嘅情節嗰度又做好嗮伏筆（即係例如阿 A 的確有動機做壞事），噉阿 A 展現佢嘅真正意圖嗰一刻會令到讀者觀眾就會感受到一股巨大嘅驚訝感；而且讀者觀眾仲可能會因而對故仔嘅某啲部份有新嘅詮釋－可以想像讀者腦海出現「唔怪之得阿 A 之前有啲噉噉噉嘅古怪行為啦，佢根本係謀緊想殺咗阿 B 嘅」噉嘅諗法。
扭橋廣泛噉畀人視為一種重要嘅敘事技巧：虛構故仔唔一定要有扭橋，有大把成功嘅虛構故仔作品都冇使用扭橋；不過事實表明，做得好嘅扭橋可以令一個故仔更加難忘；專業作故仔嘅人－好似係作家、漫畫家同埋編劇呀噉－都會學扭橋嘅概念，而且佢哋仲會觀察吓唔同嘅虛構故仔點樣用扭橋，嚟到將扭橋嘅手法分門別類。

手法
睇埋：敘事技巧
閃回事件，可以用嚟提供一啲讀者觀眾打前唔知嘅資訊，而知咗呢件資訊會令讀者觀眾對情節有新嘅理解。
靠唔住嘅敘述者，展示「敘述個故仔嘅人，係靠唔住嘅」呢點，可以令讀者觀眾重新詮釋情節入面發生過嘅事。
天外救星（拉丁文：deus ex machina）：一般畀人覺得係極低水平嘅扭橋做法。
假主角：例如頭嗰兩個章節嘅主角喺第二章最尾嗰陣死咗，跟住觀點轉去真正嘅主角嗰邊。
對不起，我愛你

《對不起，我愛你》（韓文：미안하다, 사랑한다）係2004年韓國電視劇，由蘇志燮、林秀晶主演。呢套劇曾經畀土耳其、中國大陸、泰國同日本嘅電視台翻拍。
對偶

對偶，又叫對仗，係種修辭手法，即係指將兩句結構相同、字數相同、意思相關，但係多個詞性相同嘅字詞唔同嘅子句或句子，前後連住或者對稱噉排列埋一齊。對偶同排比唔同，排比用三句或以上，對偶用兩句，而且要求比排比嚴格得多。
對偶可以增強節奏感，令句子整齊、勻稱，亦可以凝練集中內容，增強概括能力。
對偶係中文獨有嘅修辭手法。佢絕大多數都係兩句，三句或以上通常會喺古文先會見到。[未記出處或冇根據]
對偶成日會同互文一齊用。

例子
《木蘭辭》：
「不聞機杼聲，惟聞女嘆息。」
「朔氣傳金柝，寒光照鐵衣。」
「將軍百戰死，壯士十年歸。」
「策勛十二轉，賞賜百千強。」
范仲淹《岳陽樓記》：「銜遠山，吞長江」
莊子《逍遙遊》：「其大本擁腫而不中繩墨，其小枝卷曲而不中規矩」